Brest (Francúzsko)

Brest je  najzápadnejšie položené veľké francúzske mesto. Nachádza sa na severozápade Francúzska v departemente Finistère v regióne Bretónsko, na pobreží Atlantického oceánu. Ide o významný prístav a slúži i ako námorná základňa. Počet obyvateľov v roku 2009 bol okolo 141 tisíc.

 Poloha 
Mesto má rozlohu . Najvyšší bod je položený  a najnižší bod 

 Dejiny 
Mesto je známe od roku 1240, kedy ho získal bretónsky vojvoda Ján I., ale osídlenie tu bolo už v 3. storočí. Od roku 1342 do roku 1397 bolo v anglickom vlastníctve. Jeho výnimočnosti v stredoveku dopomohol i názor: „Kto nie je pánom Brestu, nie je bretónskym vojvodom“. Nakoniec vďaka svadbe neskoršieho francúzskeho kráľa Františka I. s Klaudiou Francúzskou, dcérou Anny Bretónskej, sa Brest stal súčasťou Francúzska. Jeho neskoršiemu rozkvetu dopomohol kardinál Richelieu, ktorý v roku 1631 nechal postaviť drevené hradby. Brest sa stal strediskom francúzskeho loďstva. Neskôr Jean-Baptiste Colbert, minister financií na dvore kráľa Ľudovíta XIV., dal posilniť opevnenie kamennými hradbami. Ďalšie úpravy pokračovali hlavne v druhej polovici 17. storočia pod vedením maršala Vaubana.

Počas Deväťročnej vojny sa v roku 1694 John Berkley pokúsil Brest dobyť so svojim loďstvom, ale márne. Počas druhej svetovej vojny Brest ovládali nacisti a premenili ho na veľkú základňu ponoriek nemeckých nacistických vojsk. Pri bitke o Normandiu zrovnalo mesto so zemou bombardovanie (zostali stáť asi tri budovy). Po vojne muselo porazené Nemecko zaplatiť niekoľko miliárd dolárov na obnovu mesta.

 Turistické atrakcie 
Museum de la Tour Tanguy uchováva kolekciu diorám, ktoré ukazujú Brest po 2. svetovej vojne. Námorné múzeum zase obsahuje expozície ukazujúce námorné tradície mesta. Následkom bombardovania počas vojny mesto neponúka veľa architektonických pamiatok, jedinou významnejšou je zámok a veža Tanguy.

 Obyvateľstvo 
Počet obyvateľov je  ()Populations légales 2009 [online] Institut national de la statistique et des études économiques (Insee). Dostupné online. (po francúzsky).

Nasledujúci graf zobrazuje vývoj počtu obyvateľov.

 Osobnosti mesta 
 Alain Robbe-Grillet (* 1922 – † 2008), spisovateľ, literárny teoretik a filmový režisér
 Pierre Brice (* 1929), herec
 Béatrice Dalle (* 1964), herečka
 Yann Tiersen (* 1970),  avantgardný hudobník a multiinštrumentalista

 Partnerské mestá 
  Cádiz, Španielsko, 1986
  Konstanca, Rumunsko, 1993
  Denver, Colorado, USA, 1956
  Dún Laoghaire, Írsko, 1984
  Jokosuka, Japonsko, 1970
  Kiel, Nemecko, 1964
  Plymouth, Spojené kráľovstvo, 1963
  Saponé, Burkina Faso, 1989
  Taranto, Taliansko, 1964

 Referencie 

 Pozri aj 
Zoznam obcí departementu Finistère
 Zoznam miest vo Francúzsku

 Zdroj 


Kategória:Mestá v Bretónsku
Kategória:Obce v departemente Finistère
Kategória:Prístavné mestá vo Francúzsku
Kategória:Prístavné mestá Atlantického oceánu